จี้สอบอาหารเสริม ชงผอม ลดหุ่นอวดเกินจริง ร้องอย.สอบมี ออเจ้า โฆษณา
อวดเกินจริง ชงผอมลดหุ่น แถมอาจเข้าข่ายแชร์ลูกโซ่ ตลาดดอนเมืองเจอผิดอีก,ปฏิบัติการตรวจค้นสินค้าด้อยคุณภาพ ใน,ตลาดใหม่ดอนเมือง,เสร็จสิ้นแล้ว ยึดสินค้าได้กว่า 3 แสนชิ้น ตำรวจเตรียม เรียก เฮียเซ้ง กรรมการผู้จัดการใหญ่ บริษัทพัฒนาตลาดใหม่ดอนเมือง มาสอบปากคำ หลังพบข้อมูลการเช่าพื้นที่จากกรมธนารักษ์ 18 ไร่ วิระชัย เผยพบความผิดเพิ่มอีก 2 กระทง ฐานรุกล้ำที่สาธารณะ ต้องรื้อถอน-ห้ามใช้สถานที่ เตรียมเรียกผู้เกี่ยวข้องมาสอบสวนและยึดทรัพย์ พร้อมให้ สตง.มาตรวจสอบกรณีมีเจ้าหน้าที่รัฐขยายเวลาการต่อเติมอาคาร ทำให้รัฐสูญรายได้ ขณะที่ อย.เตรียมตรวจสอบอาหารเสริม อ้าง เบลล่า- แม่หญิงการะเกด เป็นเจ้าของโปรเจกต์ หลังมีผู้ร้องเรียน อาจโฆษณาเกินจริง,ที่ตลาดใหม่ดอนเมือง เมื่อเวลา 09.00 น. วันที่ 6 พ.ค. พล.ต.อ.วิระชัย ทรงเมตตา รอง ผบ.ตร. นพ.ธเรศ กรัษนัยรวิวงศ์ รองปลัดกระทรวงสาธารณสุข นพ.วันชัย สัตยาวุฒิพงศ์ เลขาธิการคณะกรรมการอาหารและยา (อย.) นำหมายศาล พร้อมกำลังตำรวจ เจ้าหน้าที่ อย. เจ้าหน้าที่สำนักงานป้องกันและปราบปรามการฟอกเงิน (ปปง.) และเจ้าหน้าที่กรมธนารักษ์ รวม 850 นาย เข้าตรวจค้นเป้าหมาย 67 จุด ในตลาดใหม่ดอนเมือง แขวงสีกัน เขตดอนเมือง เพื่อตรวจยึดสินค้าไม่มีหมายเลข อย. และสินค้าไม่ได้มาตรฐาน นับเป็นการเข้าตรวจค้นในครั้งที่ 5 โดย พล.ต.อ.วิระชัย สั่งกำชับให้เจ้าหน้าที่ตรวจค้นครอบคลุมทุกจุดที่เหลือให้เสร็จสิ้นภายในวันนี้,ระหว่างการตรวจค้น พล.ต.อ.วิระชัยกล่าวว่า ภาพรวมของการตรวจค้นในรอบ 4 วันที่ผ่านมา ตรวจร้านไปแล้ว 164 ร้าน ยึดของกลาง 248,540 ชิ้น ถือเป็นการตรวจค้นพื้นที่ไปได้ประมาณ 60 เปอร์เซ็นต์ วันนี้จะมีการค้นให้ครบทั้งพื้นที่ จากทั้งหมด 67 จุด ตามหมายค้นที่ทางศาลแขวงดอนเมืองอนุมัติมา ส่วนที่นำเจ้าหน้าที่ ปปง.มาร่วมค้นด้วย เนื่องจากมีสื่อมวลชนสอบถามเรื่องผู้มีอิทธิพลเรียกเก็บเงินจากแผงพ่อค้าแม่ค้า ต้องรอให้ผู้เสียหายมาร้องเรียนกับเจ้าหน้าที่ ปปง. เพื่อตรวจสอบเส้นทางการเงินเอาผิดต่อไป ทั้งนี้ขอชี้แจงว่า หากพบสิ่งผิดกฎหมายแล้วเจ้าหน้าที่ไม่ตรวจยึด จะมีความผิดตามกฎหมาย อาญา ม.157 แต่หากเจ้าหน้าที่ทำตามขั้นตอนกฎหมายแล้วถูกฟ้องร้อง ตนจะรับผิดชอบเอง ซึ่งการยึดของนั้นเพื่อไม่ต้องการให้สินค้าไม่ได้มาตรฐานหลุดไปสร้างปัญหากับผู้บริโภค,หลังตรวจค้นตลาดแห่งนี้เสร็จ เรื่องจะไม่จบเพียงเท่านี้ เพราะยังจะมีประเด็นอื่นๆ ตามมาอีก ทั้งการตรวจสอบการดัดแปลงอาคารโดยไม่ได้รับอนุญาต การต่อเติมอาคาร ต้องตรวจสัญญาระหว่างผู้เช่ากับกรมธนารักษ์ว่ามีเงื่อนไขสัญญาอย่างไร และการกระทำผิดนี้เป็นเหตุให้ยกเลิกสัญญาเช่าหรือไม่ พล.ต.อ.วิระชัยกล่าว,นพ.ธเรศ กรัษนัยรวิวงศ์ รองปลัดกระทรวงสาธารณสุข กล่าวว่า สั่งการให้สาธารณสุขจังหวัดและส่วนภูมิภาคตรวจสอบคุณภาพผลิตภัณฑ์ เครื่อง สำอางในต่างจังหวัดอย่างเข้มงวดเน้นจังหวัดใหญ่ๆ ที่มีพื้นที่และเป็นแหล่งผลิต เตรียมลงพื้นที่ตรวจสอบทุกจังหวัดที่มีข้อสงสัยเป็นแหล่งผลิตไม่ได้มาตรฐาน เพื่อทำการกวาดล้าง,นพ.วันชัย สัตยาวุฒิพงศ์ เลขาธิการ อย.กล่าวว่า จากการร่วมตรวจค้นกับตำรวจพบจุดนี้เป็นจุดสำคัญที่มีสิ่งผิดกฎหมายครบวงจร ทั้งนี้ อย.เตรียมลงพื้นที่ตรวจสินค้าที่มีการปลอมเลข อย.เพื่อสร้างความมั่นใจให้กับประชาชน,ผู้สื่อข่าวรายงานว่า ในการตรวจค้นครั้งนี้เจ้าหน้าที่พบการกระทำความผิดเพิ่มอีกหลายจุด ทั้งการผลิตเสื้อผ้า เครื่องใช้ต่างๆเลียนแบบแบรนด์ดังของต่างประเทศ รวมทั้งโรงงานผลิตเครื่องสำอาง อาหารเสริมต่างๆ ที่มีการขอเลข อย.แล้ว แต่ยังไม่ได้ขออนุญาตจัดตั้งโรงงานแหล่งผลิต เจ้าหน้าที่จึงยึดผลิตภัณฑ์ทั้งหมดไปเก็บไว้ที่ บก.จร.เพื่อรอการตรวจสอบ ขณะที่เจ้าหน้าที่จากกรมธนารักษ์อยู่ระหว่างตรวจสอบข้อสัญญาการเช่าที่ หากพบความผิดสามารถยกเลิกการเช่าจากคู่สัญญาได้ ทั้งนี้ ต้องรอข้อมูลการสอบสวนจากตำรวจควบคู่ไปด้วย,ต่อมาในช่วงบ่าย พล.ต.อ.วิระชัย พร้อมนายวิทยา นีติธรรม เลขานุการสำนักงาน ปปง. เดินทางไปตรวจสอบที่อาคารพลาซ่าริมน้ำ ตั้งรุกล้ำที่สาธารณะบริเวณคลองเปรมประชากร รวมทั้งมีการต่อเติมอาคารโดยไม่ได้รับอนุญาต ที่ชั้นสองเป็นห้องกระจกที่ทำการสำนักงานตลาด ห้องถัดไปพบนามบัตรของ พ.ต.ท.สันธนะ ประยูรรัตน์ ในฐานะนายกสมาคม มิตรภาพไทยเวิลด์ วางอยู่บนโต๊ะ และรูปของ พ.ต.ท.สันธนะ ที่ถ่ายกับม้าแข่งที่สนามม้าราชกรีฑาสโมสร พร้อมแฟ้มรายรับรายจ่ายของตลาด,หลังการตรวจสอบ พล.ต.อ.วิระชัยเปิดเผยเพิ่มเติมว่า ขณะนี้พบความผิดเพิ่มเติมอีก 2 คดี คือ คดีก่อสร้างอาคารคลุมหลังคากินพื้นที่ถนนสาธารณะของ กทม. แล้วตลาดเอาพื้นที่ตรงนั้นมาจัดสรรซอยให้เช่าแผงกว่า 50 แผง ในราคาแผงละ 4,500 บาทต่อเดือน นอกจากนี้ อาคารริมถนนยังรุกล้ำพื้นที่สาธารณะด้วย ต้องถูกรื้อออกให้หมดและทางสำนักงานเขตเตรียมแจ้งความดำเนินคดีที่ สน.ดอนเมือง ทั้ง 2 คดี ทั้งนี้ ความผิดการบุกรุกที่สาธารณะเป็นฐานความผิดที่สามารถยึดทรัพย์ได้ เจ้าหน้าที่ ปปง.เตรียมเข้ามาตรวจสอบหากพบเชื่อมโยงถึงกลุ่มทุนและบุคคลรายใด ต้องเรียกมาสอบปากคำและยึดทรัพย์ตามขั้นตอน ส่วนกรณีมีผู้ค้าจำนวนมากร้องเรียนว่าถูกเรียกเก็บค่าคุ้มครองจากผู้มีอิทธิพลตั้งแต่ 150-3,000 บาทต่อวันนั้น อยู่ระหว่างขั้นตอนรวบรวมหลักฐานเรียกผู้กระทำผิดมาดำเนินคดี,จากการตรวจสอบพบเมื่อปี 40 มีผู้บริหารตลาดยื่นขอต่อเติมอาคารพลาซ่า กระทั่งปัจจุบันยังไม่ส่งมอบอาคาร พบการขอขยายเวลาไปเรื่อยๆ แต่บริษัทไปเรียกเก็บเงินกับผู้เช่าแผงค้าเรื่อยมา รวมแล้วทำให้กรมธนารักษ์สูญเสียรายได้ตั้งแต่เริ่มขอต่อเติมรวม 20 ปี รวม 660 ล้านบาท โดยคำนวณจากรายได้ค่าเช่าของตลาด เตรียมประสาน สตง.ลงพื้นที่ตรวจสอบว่าเหตุใดเจ้าหน้าที่รัฐจึงให้ขยายเวลาก่อสร้าง พล.ต.อ.วิระชัยกล่าว, ,ขณะที่นายบัญชา สืบกระพัน หัวหน้าฝ่ายโยธา สำนักงานเขตดอนเมือง ระบุว่าอาคารในตลาดแห่งนี้ มีอยู่หลายจุดที่สามารถรื้อถอนได้เลย ตามกฎหมายจะให้เวลารื้อถอน 15 วัน แต่เจ้าของอาคารสามารถยื่นอุทธรณ์หรือยื่นแบบแปลนให้ทางเขตพิจารณาใหม่ได้ภายใน 30 วัน หากครบกำหนดระยะเวลาแล้ว ยังไม่มีการรื้อถอน สำนักงานเขตจะแจ้งความไว้เป็นหลักฐานกับตำรวจ ก่อนดำเนินการรื้อถอนและเรียกเก็บเงินจากเจ้าของอาคาร เตรียมออกคำสั่งห้ามใช้และเข้าสถานที่ เพื่อรื้อถอนอาคารที่ผิดกฎหมายทั้งหมด,กระทั่งเวลา 16.15 น. พล.ต.อ.วิระชัยเปิดเผยอีกครั้งว่า ขณะนี้การตรวจค้นตลาดเสร็จสมบูรณ์แล้ว ผลการตรวจค้นตั้งแต่วันที่ 2-6 พ.ค.ตรวจค้นไป 259 ร้าน มีร้านผิดกฎหมาย 186 ร้าน ยึดสิ่งของได้ทั้งหมด 320,783 ชิ้น สามารถยึดเครื่องจักรผลิตสินค้า 7 เครื่อง แจ้งความผิดก่อสร้างอาคารโดยผิดกฎหมาย 7 คดี ดูหมิ่นเจ้าพนักงานและขัดขวางการปฏิบัติหน้าที่ 1 คดี หากผู้ค้ารายใดถูกรีดทรัพย์สินสามารถเข้าแจ้งความเอาผิดได้, ,วันนี้ปิดฉากเรียบร้อย ประชาชนได้ประโยชน์สูงสุด โดยเฉพาะผู้ค้าในตลาดแห่งนี้ ไม่ต้องจ่ายค่าคุ้มครอง ไม่ถูกใครคุกคาม เพราะมีตำรวจมาคุ้มครองดูแลและจะไม่เกิดเหตุการณ์เหมือนตอนทาง อย.มาตรวจสอบ แล้วถูกปิดล้อมที่ตลาดแห่งนี้อีกต่อไป พล.ต.อ.วิระชัยกล่าว,ด้าน พล.ต.ต.สุรเชษฐ์ หักพาล รอง ผบช.ทท.กล่าวว่า ตั้งแต่วันที่ 7 พ.ค. ประชาชนสามารถเปิดร้านค้าได้ตามปกติ โดยไม่ต้องจ่ายเงินให้ใครอีกนอกจากค่าเช่าตามกฎหมาย ทั้งนี้กำลังตำรวจบช.ทท. บก.สปพ. บช.น.และอีกหลายหน่วยงานจะดูแลพื้นที่จนกว่าพ่อค้าแม่ค้าจะอุ่นใจ,มีรายงานด้วยว่า ระหว่างนั้นเจ้าหน้าที่สำนักงานเขตดอนเมืองดำเนินการปิดหมายห้ามใช้สถานที่ อาคารพลาซ่าริมน้ำ เนื่องจากรุกที่สาธารณะคลองเปรมประชากร รวมทั้งปิดหมายห้ามใช้หลังคาที่สร้างคร่อมถนนซึ่งเป็นพื้นที่ของ กทม. แต่อนุญาตให้รถยนต์สามารถผ่านเข้า-ออกได้ ต่อมามีกลุ่มผู้ค้าในตลาดต่างทยอยมอบดอกไม้ให้กับตำรวจ พร้อมขอบคุณหน่วยงานต่างๆ ที่เข้าปฏิบัติการกวาดล้างสินค้าด้อยคุณภาพครั้งนี้ นอกจากนี้ตำรวจอยู่ระหว่างรวบรวมหลักฐาน เพื่อออกหมายเรียกนายสุชาติ โชว์วิวัฒนา หรือเฮียเซ้ง กรรมการผู้จัดการใหญ่ บริษัทพัฒนาตลาดใหม่ดอนเมือง จำกัด มาสอบปากคำ หลังชุดสืบสวนตรวจสอบพบข้อมูลการเช่าพื้นที่ 18 ไร่ จากกรมธนารักษ์ ในราคา 68,000 บาทต่อเดือน รวมทั้งพบการกระทำความผิดหลายองค์ประกอบ เตรียมเอาผิดกับกรรมการบริหารตลาดและผู้เกี่ยวข้องทั้งหมด,วันเดียวกัน แหล่งข่าวจากสำนักงานคณะกรรมการอาหารและยา (อย.) ระบุว่า ได้รับร้องเรียนมีสินค้าอาหารเสริมยี่ห้อหนึ่ง มีดาราดังประกาศตัวเป็นเจ้าของแบรนด์ ใช้ข้อความในโฆษณาว่า ชงผอม ตรวจสอบเบื้องต้นพบ อย.ไม่เคยให้อนุญาตโฆษณา ขั้นตอนต่อไปจะมีการตรวจสอบว่าสินค้าดังกล่าวโฆษณาเกินจริงและหวังผลเพื่อให้ประชาชนหลงเชื่อหรือไม่ นอกจากโฆษณาอวดสรรพคุณเป็นอาหารเสริมลดหุ่นแล้ว ยังมีการโฆษณาเรื่องการขาย กระจายสินค้าให้กับตัวแทนจำหน่าย ใช้คำ จองสิทธิรวย ซึ่ง พล.ต.อ.วิระชัย ทรงเมตตา รอง ผบ.ตร. กล่าวถึงกรณีดังกล่าวว่า อยู่ระหว่างตรวจสอบเข้าข่ายการขายสินค้าแบบลูกโซ่หรือไม่ เพราะมีการกระจายสินค้าให้กับตัวแทนทั่วประเทศ รวมทั้งแจกสิ่งของต่างๆ อาทิ ทองรูปพรรณ ตั๋วเครื่องบิน เงินสด มีการสอนขั้นตอนการขาย ออกรหัส และบัตรตัวแทนจำหน่าย รวมทั้งจะตรวจสอบในเรื่องของเลขที่การจดแจ้ง อย. และส่วนผสมที่เติมลงในอาหารเสริมที่ถูกร้องเรียน,มีรายงานว่าสำหรับสินค้าดังกล่าวนั้น มีการโหมกระแสประชาสัมพันธ์ผ่านโลกโซเชียลในรูปแบบต่างๆ ใช้ข้อความ อาทิ มาลุยกับ ชงผอม โปรเจกต์รวยปังดังร้อยล้าน ใหม่ล่าสุดของบอสเบลล่า แม่การะเกด คนดังของเรานั่นเอง รวมทั้ง มาร่วมมือกับบอสมะปรางคนสวย รังสรรค์โปรเจกต์นี้ขึ้นมาเพื่อสาวๆทุกคน ที่อยากหุ่นดีไปพร้อมๆกับบอส ทั้ง 2 ในราคาสบายๆกระเป๋า เปิดให้จองสิทธิ์สมัคร ตัวแทนจำหน่ายทั่วประเทศแล้ววันนี้ เพียง 99 ฿ เท่านั้น,เกี่ยวกับเรื่องนี้ ภก.สมชาย ปรีชาทวีกิจ เลขาธิการ อย. กล่าวว่า สำหรับผลิตภัณฑ์ดังกล่าวนั้นทางสำนักงาน อย.อยู่ระหว่างการพิจารณาตรวจสอบอยู่ คาดในวันที่ 7 พ.ค. คณะทำงานจะมีการหารือร่วมกันอีกครั้ง,มีรายงานเพิ่มเติมด้วยว่า ขณะนี้คณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ (กสทช.) มีมติระงับการออก อากาศโฆษณาสินค้า 4 ชิ้น หลังตรวจสอบพบมีการนำเสนอโฆษณาเกินจริง แม้จดทะเบียนประเภทอาหารถูกต้องตามกฎสำนักงานคณะกรรมการอาหารและยา (อย.) โฆษณาทั้ง 4 ชิ้น มีนักแสดงและพิธีกรดัง ประกอบด้วย อ.วิโรจน์ ตั้งวาณิชย์, ตั๊ก-มยุรา เศวตศิลา และชลิต เฟื่องอารมย์ เป็นผู้ดำเนินรายการ ทั้งนี้ ส่วนหนึ่งมาจากพิธีกรใช้คำพูดให้คนเข้าใจผิดว่าใช้เป็นยารักษาและแก้โรคต่างๆได้
ปฏิบัติการตรวจค้นสินค้าด้อยคุณภาพ ในตลาดใหม่ดอนเมืองเสร็จสิ้นแล้ว ยึดสินค้าได้กว่า 3 แสนชิ้น ตำรวจเตรียม เรียก เฮียเซ้ง
ตลาดใหม่ดอนเมือง,โฆษณาสินค้า,ลดความอ้วน,เบลล่า ราณี,โฆษณาเกินจริง,ข่าวทั่วไป